Emil Gukild

Emil Gukild (født 1992 i Texas i USA) er en norsk og amerikansk journalist og programleder. Han vokste delvis opp i Texas og er amerikansk statsborger, men er også oppvokst i Moss.

Bakgrunn og virke 
Gukild gikk en tid på Forsvarets flyskole. I forbindelse med dette var han med på TV-serien Forsvaret, som hadde premiere på MAX i 2015. Han har bachelorgrad i journalistikk ved Høgskulen i Volda (2011–2014).

Han ble kjent gjennom humorprogrammet Emil i OL for TVNorge under Vinter-OL i Pyeongchang i 2018, men han har også gjort andre opptredener i TV og på humorscener som Latter og Dattera til Hagen. Fra 2018 til 2023 var han sportsjournalist for NRK Sport og ledet flere sportssendinger, deriblant NRKs kveldssendinger for VM i skiskyting 2020. Han var også sportsanker i Dagsrevyen. Sommeren 2020 ledet han en uke av Sommerbilen minutt for minutt.

Da Magnus Carlsen dukket opp med blåveis og plasterlapp over øyet i VM i sjakk 2018, var det etter en kollisjon med Gukild i en fotballkamp på Carlsens fridag. Gukild fikk selv et kutt i pannen og stilte med plaster i TV-sendingen som utsendt reporter for NRK Sport.

Referanser 

Norske programledere
Norske journalister
Norske sportsjournalister
Programledere for NRK
Programledere for TVNorge
Personer fra Moss kommune
Nordmenn født i USA
Programledere fra USA
Journalister fra USA
Fødselsdato ikke oppgitt